آمریکا بیرلشمیش دؤولتلری ساوونما باخانلیغی (پنتاگون) مشاویری الن لورد، تورکییه‌نین اف-۳۵ پروگرامین‌دان چیخاریلماسی قونوسوندا،
"تورکییه بیر متفیق‌دیر. بیزیم اوچون استراتژیک اورتاقدیر. بونا گؤره ده هر زامان دانیشماغا داوام ائدیریک" ایفاده‌لرینی ایشلتدی.
پنتاگون‌دا آمریکانین حربی آلیم و تداروک پروسه‌لری قونوسون‌دا مطبوعات کنفرانسی گئچیره‌ن لورد، تورکییه ایله چیخان اف-۳۵ بحرانینا دایر سواللاری دا جاوابلاندیردی.
تورکییه‌نین اف-۳۵ پروگرامی چرچیوه‌سین‌ده اۆرتدیگی ۹۰۰دن چوخ پارچانین هامیسینین باشلانغیجدا آمریکادا اۆره‌تیله‌جگینی دئیه‌ن لورد، تورک شیرکتلرینین مارس ۲۰۲۰یه قدر پروگرام اوچون پارچا اۆرتمه‌یه داوام ائدجگینی خاطیرلاتدی.
لورد، مولکیتی تورکییه‌یه عاید اوچاق‌لارین هله ده لوک حربی هاوا مرکزینده اولدوقلارینی و عاقبتلری ایله باغلی "مختلیف یول خریطه‌لری اوزرین‌ده" ایشله‌مه‌یه داوام ائتدیکلرینی بیلدیردی.
لورد، اف-۳۵ پروگرامین‌دان چیخاریلماسینین تورکییه‌نین آمریکادان دیگر آلیملارینا تأثیر ائدیب ائتمه‌یه‌جگینه دایر،
"تورکییه ایله اف-۳۵ مسئله‌سی و دیگر فعالیتلریمیزی آیری توتوروق. بو مسئله آچیق شکیل‌ده، (تورکییه‌نین روسیادان ساتین آلدیغی موشک ساوونما سیستمی) اس-۴۰۰ ایله اف-۳۵ پروبلمی" دئدی.
"تورکییه‌نین پروگرام‌دان چیخاریلماسینین گئری دؤنوشونون اولوب اولمادیغی" سوالینا پنتاگون مشاوری، "اس-۴۰۰ ایله اف-۳۵ بیر بیری ایله اویوشمور. تورکییه بیر متفیق‌دیر. بیزیم اوچون استراتژیک اورتاقدیر. بونا گؤره ده هر زامان دانیشماغا داوام ائدیریک" جاوابینی وئردی.
